cyanic-selkie/wikianc huggingface dataset:
The King of the Gospel Singers
Historie
Spora på albumet vart spelte inn i New York City kring juni 1961. Produsenten på innspelinga Quincy Jones fortalte: ''Eg hadde gleda av å spele inn «Joy Joy Joy» og «He's Not Just A Soldier» Little Richard for albuma hans. Det var ei sann glede å arbeide med Little Richard i New York. Sjølv om han framleis var særs religiøs, merka eg at han ikkje hadde mista kjensla for rock 'n' soul.''
Fílippi
Ved folketeljinga i 2011 hadde kommunaleininga Fílippi 11 711 innbyggjarar, medan tettstaden med same namn hadde 894 innbyggjarar.
The King of the Gospel Singers
Historie
Tolv gospelsongar til vart spelte inn for Mercury ein ukjend stad i mars 1962. Av desse songane vart berre to gjevne ut på den tida, då «Change Your Ways»/«He Got What He Wanted» kom ut på singel i april 1962. Dei andre songane kom berre på piratkopiplater eller på arkivplater i 1980-åra.
Ettermæle
The King of the Gospel Singers inspirerte indirekte til at Richard gjekk attende til rock and roll, då han turnerte saman med The Beatles og vart inspirert av den gamle stilen sin. become inspired by his old sound. Richard himself observed of the album that it was ''the thing that really put me back in business. It was just the kind of music I had always wanted to record. After it was released the offers for gospel concerts started pouring in.''
Ein Yahav
I 1950 vart det oppretta ein eksperimentell jordbruksstasjon ved Ein Yahav av medlemmar frå Shahal, ei rørsle som ønskte å busetje tørre område i Israel. Namnet kom frå det arabiske namnet på området, Ayn Wiba, og det romerske namnet Yahibu. Stasjonen vart fråflytta og den 7. oktober 1953, slo vetaranar frå Det israelske forsvaret seg ned der. I 1959 vart det grunnlagd ei Nahal-busetjing 5 km aust for den opphavlege. I 1962 vart han sivilisert og eldre moshav-innbyggjarar flytta inn. I 1967 vart han flytta til den noverande plasseringa. Ein-Yahav har ein flyplass i nærleiken (Flyplaskode: EIY).
Det ligg ein koparsmeltestad frå antikken nær Ein Yahav. Ei lita høgd med svartfarga sider, hovudsakleg dekt av knust koparslagg. Ein trur at smeltestaden var i drift tidleg i bronsealderen.
Ein Yahav ligg 100 m under havnivå, mellom elvane Yahav og Nikrot, sideelvar til Arava.
Vladimir Belousov
Vladimir Pavlovitsj Belousov (russisk: Владимир Павлович Белоусов) er ein russisk, tidlegare skihoppar frå Vsevolozjsk som tevla for Sovjetunionen.
Aktiv
Belousov overraska stort då han gjekk heilt til topps i storbakkerennet under OL 1968 i Grenoble 1,9 poeng framom Jiří Raška frå Tsjekkoslovakia og 17 poeng framom bronsemannen, nordmannen Lars Grini. Rett nok hadde han vorte nummer åtte i normalbakken, men hadde elles inkje noko å vise til i internasjonal hoppsport. Nokre veker seinare vann han Holmenkollrennet, med over fire poengs margin til Bjørn Wirkola.
Belousov vart nummer seks i den tysk-austerrikske hoppveka 1968/69. I 1970 kom han på tredjeplass i nyttårshopprennet i Garmisch-Partenkirchen, bak vinnaren Jiří Raška og sin eigen landsmann Anatolij Zegljanov. Same sesongen kom han på sjetteplass i normalbakken under ski-VM, der landsmannen Garij Napalkov vart verdsmeister. Sist i VM-sesongen gjentok han prestasjonen frå Holmenkollrennet to år tidlegare, då han sigra, eit halvt poeng føre verdsmeister Napalkov. I mellomtida hadde han gått til topps i Lahti med god margin til toaren, norske Ingolf Mork.
Han la opp etter 1971-sesongen.
Gina Lückenkemper
Gina Lückenkemper er ein tysk friidrettsutøvar frå Hamm i Nordrhein-Westfalen som vart europameister på 100 meter under EM i friidrett 2022, der ho også vann gull i 4 x 100 meter stafett.
Mastodont
Mastodont (Mammut) er utdøydde dyr i ordenen elefantdyr (Proboscidea). I motsetnad til dei ekte mammutane (Mammuthus) som vert oppførte i familien Elephantidae, høyrer mastodontane som einaste slekt til familien Mammutidae. I det minste somme var hårete liksom ullhåra nashorn og mammut. Dei skil seg frå mammutar og elefantar gjennom dei koniske tennene sine, tilpassa føde av lauv i staden for gras. Namnet mastodon (gresk μαστός, 'bryst' og οδών, 'tann') syner til tannforma. Støyttennene kunne verte opp til fem meter. Mastodon var tidlegare namnet på den slekta mastodontane då vart rekna til.
Skildring
Mastodontar hadde ein låg, lang skalle og bøygde støyttenner som kunne verte opp til fem meter. Hannane hadde større og meir bøygde støyttenner. Tennene deira var spisse og svært ulike dei til mammutar og elefantar.
Mastodontar hadde kortare føter, lengre kropp og større muskelmasse enn mammutar. Gjennomsnittleg storleik på arten M. americanum var ei skulderhøgd på rundt 2,3 meter. Ein stor homastodont eller ein liten hannmastodont kunne ha ei slik høgd. Store hannar kunne bli opptil 2,8 meter høge og vega så mykje som 4,5 tonn. I det minste somme mastodontar var hårete liksom ullhåra nashorn og mammut.
Periode
Mastodontar oppstod for omkring 10 millionar år sidan. Dei siste døydde ut etter den siste istida. Dei levde i Nord- og Sentral-Amerika i sein miocen eller sein pliocen fram til dei døydde ut ved slutten pleistocen, for 10 000-11 000 år sidan.
Ein veit at mastodontar framleis levde i Nord-Amerika då menneska vandra inn; funn som syner at mastodontar vart jakta av menneske finst, men det er uklart om menneska si jakt på dei var grunnen til at mastodontane døydde ut. Nye funn tyder på at ein meteor slo ned for 12 900 år sidan, om lag på den tida dyra forsvann og at den katastrofen gjorde slutt på mange artar pattedyr på den nordlege halvkula.
Periferien Dei joniske øyane
Dei joniske øyane (gresk: Ιόνια νησιά, Iónia nisiá) er ein av tretten periferiar i Hellas og ligg i Det joniske havet utanfor vestkysten av landet. Hovudstaden er Kérkyra by.
Mastodont
Artar
Ein skil mellom fem arter:
Periferien Dei joniske øyane
Periferieiningar og kommunar
Etter den administrative reforma i 2010 er periferien Dei joniske øyane delt inn i fem periferieiningar som frå 2019 omfattar 11 kommunar.
Byar og tettstader
Dei største byane og tettstadene i periferien er:
Tøffeldyr
Tøffeldyr (Paramecium) er ei gruppe eincella organismar. Dei har namnet frå si noko tøffel-aktige form. Dei vert 50-350 mikrometer lange og er kledd med flimmerhår. Dei sym ved å laga bølgjande rørsler med flimmerhåra. Viss dei vert forstyrra, snur dei symjerørsla. Dei er vanlege i stillestående vatn. Tøffeldyr lever stort sett av bakteriar.
Autoharpe
Autoharpe er eit strengeinstrument. Instrumentet består av akkordknappar som vert trykt ned og dempar resten av strengane. Trass i namnet er ikkje instrumentet ei harpe i det heile, men ein siter.
Det er eit enkelt instrument, men særs følsamt. Dersom instrumentet vert utsett for raske temperaturendringar kan det lett verte ustemd.
Differensialdiagnose
Ein differensialdiagnose (stundom forkorta DDx, ddx, DD, D/Dx eller ΔΔ) er ein systematisk diagnostisk metode som vert nytta for å identifisere nærværet av ei spesifikk eining der fleire alternativ er moglege. Prosessen kan omtalast som differensialdiagnostikk.
Metoden er ein eliminasjonsprosess, eller i det minste ein informasjonssamlande prosess som snevrar inn aktuelle moglegheitar ved å bruke ulike prov, som til dømes symptom, anamnese og medisinsk kunnskap for å justere epistemiske fortrulegskapar i tankane til legen.
Differensialdiagnosar vert nytta av legar og anna helsepersonell for å diagnostisere spesifikke sjukdommar i ein pasient, eller for å eliminere beinveges livstrugande tilstandar. Ofte vert kvart av alternativa i ein sjukdom kalla for ein differensialdiagnose: bronkitt kan vere ein differensialdiagnose ved evaluasjonen av hoste, som endar opp med den endelege diagnosen, nemleg forkjøling.
Differensialdiagnosar kan reknast for å inkludere den hypotetisk-deduktive metoden, sidan legen kan rekne potensielle sjukdommar eller tilstandar for å vere sanne eller usanne hypotesar.
Västerhus
Västerhus er ein tettstad i Örnsköldsviks kommun i Västernorrlands län i landskapet Ångermanland i Sverige. I 2005 hadde tettstaden 275 innbyggjarar.
Dickens Peak
Dickens Peak er eit fjell 1,5 nautiske mil nord-nordvest for Smith Peak nord på det sentrale Thurston Island. Det vart namngjeve av Advisory Committee on Antarctic Names etter flymaskinist J.D. Dickens, som deltok i austgruppa under U.S. Navy Operasjon Highjump, som tok flyfoto av denne toppen og nærliggande kystområde 1946–47.
Fairport Convention av Fairport Convention
Fairport Convention er debutalbumet til Fairport Convention. Bandet vart danna i 1967 med den originale besetninga Judy Dyble og Ian MacDonald (seinare kjend som Iain Matthews) (vokal), Richard Thompson og Simon Nicol (gitarar), Ashley «Tyger» Hutchings (bass) og Sean Frater, erstatta etter den første konserten av Martin Lamble (trommer). Med denne besetninga gjorde dei den første store konserten sin i London på ein av Brian Epstein sine søndagskonsertar i Saville Theatre.
Med rock sterkt påverka av dei to første albuma til Jefferson Airplane (i motsetnad til den tradisjonelle engelske folkrocken dei seinare skulle verte kjende for) inneheld debutalbumet songar av Emitt Rhodes, Bob Dylan, Joni Mitchell, Jim & Jean, og ei tilpassing av eit dikt av George Painter, samt nokre originale songar.
Dette er den einaste Fairport Convention-plata med Judy Dyble. Ho vart erstatta i 1968 av Sandy Denny, men ho klarte å gjere seg merka den korte tida ho var i bandet, særleg sidan ho strikka oppvasklutar på scenen når ho ikkje faktisk song.
Medverkande
med
Asbjørn Nilssen
Asbjørn Nilssen var ein norsk kombinertløpar og lege.
Asbjørn Nilssen representerte Osloklubben SK Odd. I 1895 kom han på andreplass i B-klassa under Holmenkollrenna, og kom også på sjuande plass på eit skirenn i Saltsjöbaden i Sverige. I 1897 kom han på andreplass i A-klassa under Holmenkollrenna og vart tildelt Holmenkollmedaljen for prestasjonen. I 1906 vann han veteranklassa i det same skirennet. Ei stund heldt han verdsrekorden i skihopp, tangert med Morten Hansen. Rekorden var på 32,5 meter og vart sett i Solbergbakken i 1899.
Suva Planina
Suva Planina (tyder «tørt fjell» på serbisk) er eit fjell sør i Serbia. Det strekkjer seg som ein hestesko frå Niška Banja til Bela Palanka in horseshoe stile. Den høgaste toppen er Trem på 1810 meter over havet, medan Sokolov kamen med 1523 moh er nest høgast.
Fjellet har fått namnet sitt fordi det berre er nokre få vasskjelder på fjellet.
Siste helga i februar kvart år samlar over 600 fjellklatrarar seg ved fjellet, noko som er den største fjellklatrarsamlinga på Balkan.
Fylkesveg 5 i Rogaland
Fylkesveg 5 i Rogaland går mellom Handeland og Sætra i Lund kommune. Vegen er 4,0 km lang.
Vélo
Ved folketeljinga i 2011 hadde kommunaleininga Vélo 8 061 innbyggjarar, medan tettstaden med same namn hadde 3 096 innbyggjarar.
Geitsvingel
Geitsvingel (Festuca vivipara) er ei fleirårig plante i grasfamilien. Planta vert kring 2 dm høg og har trådsmale ihoprulla blad. Ho har granne rette strå og vivipar, svartfiolett topp. Inneragna kan ha snerpe. Arten har ei amfi-atlantisk utbreiing. Han finst i Nord- og Aust-Europa, austlege Russland og Sibir og i subarktiske område av Nord-Amerika.
Artsdatabanken reknar med at om lag 25-50 % av all geitsvingel i verda veks i Noreg. Geitsvingel veks i alle fjelltrakter i landet og har vore funnen opp til 2300 m på Galdhøpiggen. Han blomstrar kring juni månad på heiar til fjells og langs kysten i vest og nord.
Sigurd Hille
Sigurd Kolstrup Hille er ein norsk politikar (H) som er stortingsrepresentant for Hordaland i 2013-2017.
Hille er cand.jur. frå Universitetet i Bergen frå 1977. Han har arbeiddt i mediebransjen som dagleg leiar for fleire lokalaviser i Hordaland, mellom anna Askøyværingen, Bygdanytt, Strilen og VestNytt. Seinare har Hille vore dagleg leiar i Avis Consult AS. Hille har vore medlem av hovudstyret i Næringslivets Hovedorganisasjon 1994–2007 og arbeidsutvalet 1999–2003. I perioden 2003–2007 var han formann i NHO Hordaland. Hille har også vore formann i Mediebedriftenes Landsforening.
Hille var medlem av Hordaland fylkesting 1976–1991 og fylkesutval 1980–1983. Frå 2006 har Hille vore nestleiar i styret i Helse Bergen HF.
Västerljung
Västerljung er ein svensk tettstad i Trosa kommun i Södermanlands län i Södermanland. I 2005 hadde tettstaden 372 innbyggjarar.
Sitting in the Midday Sun
«Sitting in the Midday Sun» er ein song av det britiske rockebandet The Kinks, skriven av Ray Davies. Songen vart spelt inn i juni 1973 og gjeven ut på singel i USA og Storbritannia same året. Han fekk generelt god omtale, men selde ikkje godt nok til å gå inn på salslistene. «Sitting in the Midday Sun» vart gjeven ut på Preservation Act 1, i november 1973.
Bakgrunn og innspeling
Doug Hinman estimerer at «Sitting in the Midday Sun» var den første songen som vart spelt inn i The Kinks nye Konk Studios. Songen vart spelt inn kring 8. juni, og vart klargjort for det komande albumet til gruppa.
Utgjeving
Songen vart gjeven ut med B-sida «One of the Survivors» for i Storbritannia, der han kom ut i juni. I USA kom singelen ut med B-sida «Sweet Lady Genevieve». Kritikarane var stort sett samde om at det var ein fin sommarlåt, men songen selde likevel ikkje godt nok til å nå salslistene nokon stad.
Provinsen Razgrad
Provinsen Razgrad (bulgarsk Разград област, Razgrad oblast) er ein provins i Bulgaria. Han ligg i den nordaustlege delen av landet og grensar til provinsane Ruse i vest, Tărgovisjte i sør, Sjumen i aust og Silistra i nord.
Provinsen har desse kommunane:
Byar
Provinsen har desse byane:
Fylkesveg 6 i Rogaland
Fylkesveg 6 i Rogaland går mellom Handeland og Eik i Lund kommune. Vegen er 2,6 km lang.
Hatzeva
Hatzeva (hebraisk skrift חֲצֵבָה) er ein moshav sør i Israel. Han ligg i Arava, 12 km nord for Ein Yahav og høyrer til Sentral-Arava regionale kommune. Han er kalla opp etter den nærliggande Hatzeva-festninga. I 2005 hadde han eit folketal på kring 400. Hatzeva vart opphavleg grunnlagd i 1965 som ei Nahal-busetjing nær Aravavegen og vart ein moshav i 1968. I 1971 vart han flytta noko. Nær moshaven ligg Hatzefa feltskule, som ligg der moshaven opphavleg låg fram til 1971.
Radman i Jemen
Radman er ein landsby vest i det sentrale Jemen. Han ligg i San‘a’ guvernement.
Tygel på fuglar
Tygel (bokmål: tøyle) er ein term som ein nyttar til å skildre draktmønster hos fuglar, og refererer til området mellom auget og nebbasen. Eit tyglestrek er eit farga strek, ljust eller mørkt, som går gjennom auget. Tyglestrek er synonymt med «augestrek».
Samansettingsforma 'tygle' er nytta som skildrande ledd i fuglenamn på norsk. Desse er:
Maryna Bekh-Romantsjuk
Maryna Oleksandrivna Bekh-Romantsjuk er ein ukrainsk friidrettsutøvar frå Khmelnytskyj oblast som vart europameister i tresteghopp ved EM i friidrett 2022. Tidlegare sikra ho seg EM-sølv i 2018 og VM-sølv i 2019, begge i lengdehopp. Bekh-Romantsjuk sette personleg rekord i tresteghopp med 15,02 meter då ho vann EM-gull. I lengdehopp har ho bestenoeringar på 6,93 m utandørs og 6,96 m innandørs.
Khrysoúpoli i Kavála
Khrysoúpoli (gresk Χρυσούπολη) er ein distriktsby og ein tidlegare kommune i periferieininga Kavála i periferien Aust-Makedonía og Thráki i Hellas. Khrysoúpoli inngår frå 2011 som ei kommunaleining i kommunen Néstos, der han er hovudsete.
Ved folketeljinga i 2011 hadde kommunaleininga Khrysoúpoli 16 004 innbyggjarar, medan tettstaden med same namn hadde 8 885 innbyggjarar.
Svartsteinvendar
Svartsteinvendar (Arenaria melanocephala) er ein liten vadefugl i snipefamilien. Han er ein av to artar av steinvendarar i slekta Arenaria, systerarten er steinvendar, Arenaria interpres, med ei sirkumpolar utbreiing. Svartsteinvendar lever langs vestkysten av Nord-Amerika og hekkar berre i Alaska.
Skildring
Svartsteinvendar har storleik som systerarten, er 22-25 centimeter lang og veg 100-170 gram. Det svarte, relativt korte nebbet er kileforma. Beina og føtene er gråbrune med eit raudleg skjer. Fjørdrakta er stort sett i svart og kvitt. Individa som hekkar i sesongen har svart hovud og bryst, ein stor kvit flekk mellom nebbet og auget, ei kvit stripe over auget og kvite flekker på sidene av brystet. Oversida er mørk brun til svart med bleike frynsar på fjørene. Buken og undergumpen er kvite. I flukt viser dei kvite teikningar venger, kvitt frå halen til korsryggen med eit breitt svart endeband på halen og eit mørkt band over overgumpen.
Hofuglar er i gjennomsnitt litt større enn hannar og har mindre kvit flekk ved nebbrota i hekkedrakta.
Ikkje-hekkedrakta manglar dei kvite områda på hovud og bryst, desse områda blir mest einsfarga mørkebrune. Ungfuglar liknar vaksne i vinterdrakta, men er bleikare og kan ha bleikare farge på basen av nebbet.
Svartsteinvendar har ei rekkje ulike læte, varslar med ei rallande trille som kan høyrast gjennom heile året.
Mens arten steinvendar kan treffast globalt på dei fleste kystar mellom den nordlege vendekrinsen og ca. 50 grader sør, er har svartsteinvendaren utbreiing avgrensa til stillehavskysten av Nord-Amerika. Han hekkar i det vestlege Alaska frå Alaskahalvøya i sør til Point Hope i nord. Hovudtyngda, ca. 85 % av populasjonen, hekkar i Yukon-Kuskokwim-deltaet. Vinterkvarteret for arten er stillehavskysten i Nord-Amerika frå det sørlege Alaska sørover så langt som til Baja California og Sonora i Mexico. Under trekket kan dei ein sjeldan gong treffast i innlandet. Dei hekkar vanlegvis i våte enger nær kysten, men i enkelte område kan dei ha hekkestader vidare innover langs elvebreidder og ved innsjøar. Om vinteren er det typiske habitatet steina kystar, men dei beitar òg på strender, mudderbankar og på menneskeskapte strukturar som brygger og moloar.
Dei lever hovudsakleg av virvellause dyr, spesielt krepsdyr og blautdyr om vinter og av insekt i hekkesesongen. Dei kan òg ete av frø, egg og kadaver. Han nyttar nebbet til å snu steinar, algematter og andre objekt for å få fram skjulte byttedyr. Nebbet nyttast òg til å opne skjel eller hakke i stykker skjel.
Populasjonen er estimert til 76 000–114 000 og er trudd å vere stabil. Arten er klassifisert som globalt livskraftig.
Västerlösa
Västerlösa er ein tettstad i Linköpings kommun i Östergötlands län i Östergötland i Sverige. I 2005 hadde tettstaden 214 innbyggjarar. Västerlösa ligg ca. 15 kilometer vest for Linköping.
Rahabah
Rahabah er ein landsby vest i det sentrale Jemen. Han ligg i San‘a’ guvernement.
Västermyckeläng
Västermyckeläng er ein svensk tettstad i Älvdalens kommun i Dalarnas län i landskapet Dalarna. I 2005 hadde tettstaden 303 innbyggjarar.
Dickey Peak
Dickey Peak er eit fjell nordvest i Flowers Hills i Sentinel Range i Ellsworth Mountains. Det vart først kartlagd av US Geological Survey frå landmålingar og flyfoto tekne i U.S. Navy, 1957–59, og vart namngjeven av Advisory Committee on Antarctic Names etter Clifford R. Dickey, Jr., ein elektrikar ved Amundsen-Scott-stasjonen i 1957.
Fylkesveg 12 i Rogaland
Fylkesveg 12 i Rogaland går mellom Ualand og Byrkjemo i Lund kommune. Vegen er 4,5 km lang.
Før 1. januar 2010 vart vegen kalla fylkesveg 13.
Dysart
Dysart  er ein landsby i regionen Fife i Skottland. Han ligg på nordsida av Firth of Forth, og har vorte omringa av den største byen i regionen, Kirkcaldy.
Blant personar frå Dysart finn ein oppdagaren John McDouall Stuart som reiste til det indre av Australia, og offiseren John Pitcairn, kjent frå den franske og indianske krigen og den amerikanske sjølvstendekrigen.
Dzongkha
Dzongkha er eit språk i den sinotibetanske språkfamilien, og nasjonalspråket i Bhutan. Språket fekk ei rettskriving i 1971, då det blei etablert som skriftspråk med tibetansk skrift. Som talespråk blei det tidlegare kalla zhungkha.
Ordet «dzongkha» betyr 'språket (kha) tala i slotta (dzong)', dei fylkesvise administrasjonsbygga som rommar både religiøse og administrative funksjonar. Bhutan er eit uvegsamt land med fleire små og isolerte folkegrupper, og mange små språk. Dei tre dominerande språka er tsangla, nepali og dzongkha. Dzongkha har stor grad av gjensidig forståing med tsangla og andre, mindre språk, som adap og bumthangkha. Dzongkha er også likt og til ei viss grad gjensidig forståeleg med sikkimesisk frå Sikkim, der det også finn dzongkhatalarar.
Historie
Dzongkha har utvikla seg frå ngalong, som blei tala av folk som vandra inn til Bhutan frå Tibet på 700-talet, og er morsmål for ca 130 000 innbyggjarar i dei vestlege fylka i Bhutan: Thimphu, Paro, Punakha, Wangdue Phodrang, Gasa, Haa, Dagana og Chukha.
Tromegja
Tromegja kan vere:
Vókha
Vókha (gresk Βόχα) er ein tidlegare kommune i periferieininga Korinthía i periferien Peloponnes i Hellas. Vókha inngår frå 2011 som ei kommunaleining i kommunen Vélo-Vókha.
Konstanze Klosterhalfen
Konstanze Klosterhalfen er ein tysk friidrettsutøvar frå Bonn som vart europameister på 5000 meter under EM i friidrett 2022, tre år etter ho vann bronsemedaljen på same distansen ved verdsmeisterskapen i Doha. Klosterhafen sin personlege rekord på 14.26,6 er tysk rekord på 5000 meter. På 10000 m lyder hennar tyske rekord på 31,01,7.
Bundesvision Song Contest 2007
Bundesvision Song Contest 2007 (BuViSoCo 2007) var den tredje gongen Bundesvision Song Contest vart arrangert. Tevlinga vart halden i Tempodrom i Berlin. Finalen fann stad fredag 9. februar. Niedersachsen vann tevlinga med songen «Träumst Du?», sungen av Oomph! & Marta Jandová.
Ove Trellevik
Ove Bernt Trellevik er ein norsk politikar (H) frå Tofterøy i Sund kommune. Trellevik vart innvald til stortingsrepresentant for Hordaland hausten 2013 på utjamningsmandat.
Tromedja
Tromedja (albansk Tromegja, serbisk Тромеђа, Tromeđa) er eit fjell i Bogićevica-området i Prokletijefjella. Det har ei høgd på 2366 meter over havet og dannar ein del av grensa mellom Albania, Kosovo og Montenegro. Albania ligg på sørsida av fjellet, Kosovo i nordaust og Montenegro i nordvest. Det går ein dal mellom den albanske og kosovoiske delen av fjellet. Landsbyen Debërdol i Albania ligg nær toppen av fjellet.
Jamaicansk musikk
Jamaicansk musikk omfattar ulike former for folkemusikk og populærmusikk frå Jamaica, som mento, ska, rocksteady, reggae, dub music, dancehall og reggae fusion. Musikken på øya har opphav i kulturane til dei mange folkegruppene som kom hit, til dømes frå Europa og Vest-Afrika.
Ove Trellevik
Trellevik meldte seg inn i Høgre i 2007, og blei vald inn i Sund kommunestyre hausten same året. Etter at ordførar Albrigt Sangolt døydde i september 2010, blei Trellevik vald til hans etterfølgjar den 8. november 2010. Hausten 2013 blei Trellevik innvald på Stortinget frå Hordaland.
Jamaicansk musikk
Den jamaicanske musikkstilen som truleg er best kjend i verda er reggae, som særleg blei gjort kjend av Bob Marley. Jamaicansk musikk har påverka musikk i andre land gjennom skikken med «toasting», snakking og synging over rytmespor, som blei teken til New York og vidareutvikla til rapping. Britiske sjangrar som lovers rock, jungle og grime er også blitt påverka av jamaicansk musikk.
Mento
Mento er ein forløpar til ska og reggae. Musikkforma bruker typisk akustiske instrument som gitar, banjo, handtrommer og rhumba box — eit stort tommelpiano (mbira) i form av ein boks ein kan sitja på medan ein speler. Denne lager bassrytmen til musikken. Lord Flea og Count Lasher er to av dei mest suksessrike mentoartistane. Nokre velkjende mentosongar er «Day-O», «Jamaica Farewell» og «Linstead Market».
Mento liknar mykje på calypso frå Trinidad og Tobago, og dei to sjangrane blir ofte blanda. Mento er blitt omtala som calypso, kalypso og mento calypso, og mentomusikarar har funne inspirasjon i calypsosongar og -teknikkar.
Calypso og soca
Trinidadisk calypsomusikk er blitt forveksla med jamaicansk mentomusikk. I tillegg har sjølve musikkforma blitt populær på Jamaica, som på andre anglo-karibiske øyar. Også socamusikk frå Trinidad og Tobago er blitt populær på Jamaica. Populære calypso/soca-artistar frå Jamaica er mellom anna Byron Lee, Fab 5 og Lovindeer. Harry Belafonte (frå USA, men budde på Jamaica frå han var 5 til han var 13) introduserte calypsomusikk (og mento) for eit amerikansk publikum, og blei kalla «King of Calypso».
Calypso fortsette også å utvikla seg gjennom 1950- og 1960-talet. Då rocksteady og reggaegrupper etterkvart gjekk inn for å laga musikk som ei form for nasjonal eller tilmed ei internasjonal protestform, følgde dei i fotspora til calypsoen.
Jazz
Frå tidleg på 1900-talet utvikla mange framståande jazzmusikarar seg på Jamaica. Mange av dei hadde bakgrunn frå Alpha Boys School, som trente og oppmuntra elevane sine. Brassbandkulturen på øya var også viktig, med mogleik for musikalsk arbeid og opplæring. Det var likevel avgrensa kva karriere ein kunne ha som jazzmusikar på Jamaica, og mange lokale musikarar forlét staden og slo seg ned i London eller USA.
Nokre av dei best kjende jamaicanske jazzinstrumentalistane som hadde suksess i utlandet er altsaksofonisten Joe Harriott, trompetistane Dizzy Reece, Leslie 'Jiver' Hutchinson og Leslie Thompson, bassisten Coleridge Goode, gitaristen Ernest Ranglin og pianisten Monty Alexander.
Harriott, Goode, Hutchinson og Thompson bygde opp karrierane sine i London, i lag med andre musikarar som pianisten Yorke de Souza og saksofonisten Bertie King, som seinare vende tilbake til Jamaica og grunnla ei gruppe som spelte musikk i mentostil. Reece og Alexander verka i USA. Saksofonisten Wilton 'Bogey' Gaynair slo seg ned i Tyskland, og arbeidde hovudsakleg med Kurt Edelhagen sitt orkester.
Ska
Ska oppstod på Jamaica seint på 1950-talet, og var ein forløpar til rocksteady og reggae. Ska kombinerte karibiske element frå mento og calypso med amerikansk jazz og rhythm and blues. Den første ska-innspelinga blei gjort av trommespelaren Count Ossie, ein nyabhingi-rastafarianar. Typiske ska-band hadde instrument som piano, gitar, bass, trommer og blåseinstrument, inkludert saksofon. Musikken var kjenneteikna av ein stakkato, off-beat rytme, som også er framtredande i reggae. Tidleg på 1960-talet var ska den dominerande musikksjangeren på Jamaica, og blei også populær i Storbritannia.
Musikkhistorikarar deler gjerne ska-historia inn i tre periodar: Den opphavleg jamaicanske på 1960-talet (First Wave), den engelske 2 Tone-perioden seint på 1970-talet (Second Wave) og den tredje perioden (Third Wave) som byrja på 1980-talet og auka i popularitet i USA på 1990-talet. I nyare tid har jamaicansk jazz gjort eit forsøk på å gå tilbake til den tidlege jamaicanske ska-lyden.
Deejayar og toasting
Saman med veksten av ska blei deejayar som Sir Lord Comic, King Stitt og Count Matchuki populære. Dette var folk som snakka stilistisk over rytmen til populære songar over såkalla sound systems. Denne forma for opptreden skapte eit behov for instrumentalar og instrumentalspor av populære songar. Seint i 1960-åra byrja produsentar som King Tubby og Lee «Scratch» Perry å ta ut vokalsporet frå låtar og laga spor med berre bass, rytme og med melodiinstrumenta tidvis blanda inn att. Dette utvikla seg etterkvart til dub-musikk.
Deejayar byrja med toasting, humoristiske og ofte provokativ omtale av andre deejayar og lokale kjendisar. Over tid blei toasting stadig meir kompleks, og blei eit like stort trekkplaster som danserytmen spelt under.
Rocksteady
Rocksteady var musikken knytt til rude boy-kulturen på Jamaica på midten av 1960-talet, då The Wailers og The Clarendonians dominerte topplistene. Desmond Dekker sin «007» gav sjangeren internasjonal merksemd. Rockstead la mykje vekt på basslinja, til forskjell frå ska, som ofte la vekt på ei sterk blåserekkje. Studiomusikarar som Supersonics, Soul Vendors, Jets og Jackie Mittoo (frå The Skatalites) blei populære på denne tida.
Reggae
Seint på 1960-talet voks reggae fram som ei lokal fortolking av amerikansk rhythm and blues med utgangspunkt i ska. Den kjende reggaegruppa Bob Marley and the Wailers spelte opphavleg ska.
Reggae blei populært over heile verda, i stor grad gjennom den internasjonale suksessen til artistar som Bob Marley, Peter Tosh og Bunny Wailer. Marley blei sett på som ein rastafarisk frelsefigur av ein del tilhengjarar. Tekstane hans om kjærleik og frelse trollband publikum, og han blei kjend for å ha framforhandla ei våpenkvile mellom leiarane for dei to motståande politiske partia på Jamaica, Michael Manley og Edward Seaga, ved One Love Concert.
Dub og andre sjangrar
Andre populære musikkformer som voks fram på 1970-talet var jamaicansk-britiske Linton Kwesi Johnson sin dub-poesi, utbreiinga av rockers reggae frå Sly & Robbie blant artistar som The Mighty Diamonds og The Gladiators, ei rolegare form for rockers reggae utvikla av produsenten Joe Gibbs, mellom anna av Culture og Dennis Brown, Burning Spear sin særeigne stil som kjem fram på albuma Marcus Garvey og Man in the Hills, og harmonisk, andeleg orientert rastamusikk som den til The Abyssinians, Black Uhuru og Third World. I 1975 hadde Louisa Mark ein hitt med «Caught You in a Lie» som byrja ein trend der britiske utøvarar laga romantisk, balladeaktig reggae kalla lovers rock.
Reggae og ska hadde stor innverknad på britisk punkrock og new wave, og inspirerte grupper som The Clash, Elvis Costello and the Attractions, The Police, The Slits og The Ruts. Ska revival-grupper som The Specials, Madness og The Selecter utvikla ska-forma 2 Tone.
Frogner kyrkje
Frogner kyrkje kan vise til:
Jamaicansk musikk
Dub og andre sjangrar
På 1980-talet blei reggae stadig meir populært utanfor Jamaica. Musikkstilen påverka særleg afrikanske musikarar, som Sonny Okusuns, John Chibadura, Lucky Dube og Alpha Blondy. Dub blei også mindre populært på Jamaica i dette tiåret, men fortsette å vera ein populær og innverknadsrik stil i Storbritannia som ofte er blitt blanda med elektronisk musikk til stilar som trip-hop, jungle og drum and bass.
Dancehall og ragga
På 1980-talet var dei mest populære musikkstilane på Jamaica dancehall og ragga eller raggamuffin music. Dancehall er hovudsakleg tale med musikkakkompagnement, mellom anna eit enkelt trommespor (som regel på elektrisk tromme). Tekstane gjekk vekk frå dei politiske og andelege temå dei hadde teke opp på 1970-talet til fordel for mindre alvorlege tema. Ragga er kjenneteikna av dataskapte rytmar og melodispor.
Brookesia micra
Brookesia micra er ein kameleon kjend frå øya Nosy Hara utanfor Madagaskar. Han har ei største kjende totallengd på 2,9 centimeter og er med det den minste kjende amnioten målt etter totallengd.
B. micra er observert aktiv på dagtid i eit område med nedbrotne kalksteinar og turre nedfalne lauv. Arten søv på greiner 5 til 10 centimeter over bakken.
Fylkesveg 14 i Rogaland
Fylkesveg 14 i Rogaland går mellom Refsland og Bjørnemo i Lund kommune. Vegen er 2,7 km lang.
Hellevegen på Brekke
Hellevegen på Brekke er ein særmerkt skogssti på garden Brekke i Ørsta på Sunnmøre, særmerkt fordi vegen er laga av naturlege steinheller og bygt av éin mann, som ville ha ein lettare veg opp til setrestølen sin. Vegen er nær på 650 m lang og er lagt med om lag 1100 steinar. Stigninga på sjølve hellevegen, opp til Brekkesetra, er om lag 150 høgdemeter.
Second Helping
Albumet nådde 12. plassen på Billboard-lita. Det selde til gullplate 20. september 1974, platina og 2x platina den 21. juli 1987 i USA.
Etter suksessen med debutplata (Pronounced 'Lĕh-'nérd 'Skin-'nérd), auka fanskaren til Lynyrd Skynyrd raskt gjennom 1973, særleg etter dei var oppvarmingsband for The Who på Quadrophenia-turneen deira i USA.
Hellevegen på Brekke
Det var gardbrukar Hans Ivarson Brekke (1868-1943) på Nergarden (gnr 19 bnr 1) på Brekke som bygde vegen med handemakt, og han skal ha gjort arbeidet åleine. Steinhellene, som til dels er nokså store, fann han i området der vegen ligg, og han heldt på helst om vintrane, for då var det lettare å flytte steinane på snø og is. Han hadde nok meint å fullføre hellevegen heilt opp til setra, men grunna alder og sviktande helse vart han ikkje heilt ferdig, før han døydde.
Der Hellevegen startar er det sett opp ein minnestein over Hans I. Brekke med eit minnedikt av systera Elise I. Brekke (1873-1949). Steinen vart sett opp ein gong i 1970-åra, av Gardslaget på Brekke.
Hellevegen er i dag mykje nytta av turgåarar, både unge og eldre. Frå Brekkesetra går det ein skogssti vidare opp på Brekkeheida (377 moh.), der det er god utsikt over Ørsta og Ørstafjorden. Vegen er òg utgangspunkt for ein noko lenger fjelltur over Grøthornet (747 moh.), Sandhornet (909 moh.) og til Rambjørhornet (816 moh.).
Jamaicansk musikk
Dancehall og ragga
Versjonar av dancehall fortsette å vera populære til midten av 1990-åra. Nokre utøvarar frå føre tiåret konverterte til rastafariarismen, og endra innhaldet i tekstane sine som følgje av dette. Artistar som Buju Banton hadde crossover-suksess i utlandet, medan Beenie Man, Bounty Killer og andre fekk fleire nordamerikanske tilhengjarar etter at dei opptredde fleire gonger på album av gangstarapperar som Wu-Tang Clan og Jay-Z.
Orinó
Orinó (gresk Ορεινό) er ein tidlegare kommune i periferieininga Kavála i periferien Aust-Makedonía og Thráki i Hellas. Orinó inngår frå 2011 som ei kommunaleining i kommunen Néstos.
Jamaicansk musikk
Dancehall og ragga
I slutten av 2000-åra hadde dancehallartistar som Popcaan, Vybz Kartel, Konshens, Mr. Vegas og Mavado lokal suksess. I 2010-åra blei det også laga popmusikk i andre marknader med dancehallpåverknad, som «One Dance» og «Controlla» (2016) av Drake og «Work» (2016) av Rihanna.
Reggae fusion
Reggae fusion er ei blanding av reggae eller dancehall med element frå andre sjangrar som hiphop, R&B, jazz, rock 'n roll eller indie rock, som blei populær på 1990-talet. Han er nært knytt til raggasjangeren. Reggae fusion-artistar frå Jamaica med hittar på førsteplassen av U.S. Billboard Hot 100 er Ini Kamoze med «Here Comes the Hotstepper» i 1994, Super Cat som var med på Sugar Ray sin song «Fly», Shaggy med «Angel», Rikrok på Shaggy sin song «It Wasn't Me», Sean Paul med «Get Busy», Sean Kingston med «Beautiful Girls» i 2007, og OMI med «Cheerleader» i 2015.
Religiøs musikk
Jamaicansk musikk har lenge vore tett knytt til ulike religiøs retningar. Bongo Nation er ei gruppe jamaicanarar som kan ha stamma frå Kongo. Dei er kjende for kumina, som både kan visa til ein religion og ein type musikk. Kumina har ein særskild trommestil som dann grunnlaget for rastafaritromming. Denne igjen inspirerte dei særmerkte jamaicanske rytmane i ska, rocksteady og reggae.
På 1860-talet tok kyrkjene Pocomania og Revival Zion i bruk afrikanske tradisjonar og musikk i nesten alle delane av gudstenestene sine. Denne trenden spreidde seg til hindumiljøa på øya, og var med på å danna baccra-musikken.
Portugisisk i Junior Eurovision Song Contest
Portugisisk i Junior Eurovision Song Contest gjev oversyn over bruken av det portugisiske språket i Junior Eurovision Song Contest. Fyrste gongen ein song på portugisisk vart framført i Junior Eurovision Song Contest var i 2006 då Portugal debuterte med «Deixa-me sentir» av Pedro Madeira. Sidan den gong har Portugal delteke med til saman sju ulike bidrag som har vorte framført på portugisisk. Av landa som kan delta er portugisisk offisielt språk i Portugal.
Raju i Jemen
Raju er ein landsby vest i det sentrale Jemen. Han ligg i San‘a’ guvernement.
Mount Dolence
Mount Dolence er eit kjenneleg fjelltopp med ein høg tind, 1950 moh, som ligg nordvest i Enterprise Hills mellom Edson Hills oppom den øvre delen av Unionbreen i Heritage Range i Ellsworth Mountains. Det vart namngjeve av University of Minnesota Ellsworth Mountains Party, 1962–63, etter Jerry D. Dolence, ein geolog som deltok i denne gruppa.
Adria
Adria er ein by og ein kommune i provinsen Rovigo i Veneto i Italia. Kommunen har vel 20 000 ibuarar og eit areal på 113,5 km². Byen ligg mellom utløpa til elvane Po og Adige.
Den etruskiske byen Hatria ligg 3-4 meter under marknivået i dagens by Adria. Adriahavet har namn etter byen, noko som viser kor viktig byen var i antikken, då havsnamnet vart til. Adria ligg nær 20 kilometer frå Adriahavet, dit det er båtsamband gjennom kanalar.
White Light av Gene Clark
White Light eller Gene Clark er det andre soloalbumet til Gene Clark, tidlegare medlem i The Byrds. Det fekk god kritikk då det kom ut i 1971, men selde berre godt i Nederland, der det vart kåra til årets album. Som alle albuma hans etter Byrds selde det særs dårleg i USA.
Rakab
Rakab er ein landsby vest i det sentrale Jemen. Han ligg i San‘a’ guvernement.
White Light av Gene Clark
Med seg på albumet hadde Clark produsenten og gitaristen Jesse Ed Davis, bassisten Chris Ethridge frå The Flying Burrito Brothers, organisten Mike Utley, i lag med pianisten Ben Sidran og trommeslagaren Gary Mallaber, begge frå The Steve Miller Band. Sjølv om Clark byrja på eit nytt album for A&M, stoppa selskapet innspelinga før albumet var fullført. Desse songane kom ut i Nederland, men vart ikkje gjeven ut i USA før i 1994 på albumet Roadmaster.
Musikkritikaren Thom Jurek skreiv for AllMusic at albumet «har etablert seg som eit av dei beste singer/songwriter-albuma nokon gong... Med melodiar som er mutert frå country avslørte White Light at det var han som var den originale poeten og arkitekten bak musikken til The Byrds. Utgåva av hans av Bob Dylan sin «Tears of Rage» mot sutten av plata er like bra, om ikkje betre enn The Band sin versjon.»
Bawden ishaug
Bawden ishaug er ein ishaug, 15 km lang og 3,5 km brei, nær kanten av Larsenisen, 41 nautiske mil aust-søraust for Cape Alexander i Graham Land. Isen, som består av meir enn ein ishaug, vart kartlagt på ein ein flytur for British Antarctic Survey (BAS) der det vart nytta radioekkolyd frå Adelaide Island i februar 1975 og han vart namngjeven av UK Antarctic Place-Names Committee i 1985 etter John Bawden, som var med BAS frå 1971 og sidan rekneskapsansvarleg, 1973–78.
Elie and Earlsferry
Elie and Earlsferry  er ein landsby i regionen Fife i Skottland. Han har kring 1000 innbyggjarar og ligg på nordkysten av Firth of Forth, omkring 13 km aust for Leven. I 1373 vart han ein kongeleg burgh, men på grunn av storleiken har han ikkje halde bystatusen som dette normalt inneber.
I 1929 Earlsferry formelt slått saman med Elie. Sjølv om dei to landsbyane har vokse saman har likevel kvar av dei to delane av Earlsferry ein eigen historisk identitet som ein framleis kan sjå spor etter.
Ceres i Skottland
Ceres  er ein landsby i regionen Fife i Skottland. Han har kring 1000 innbyggjarar.
Det er uklart kvar namnet kjem frå. Nokre meiner at det er ein leivning frå romersk tid, då den romerske gudinna for jordbruket òg heitar Ceres. Men namnet har hatt ulike former, blant anna Seres og Syres; sistnemnde er den eldste forma. Andre teoriar er at det kjem frå St. Cyrus, som soknekyrkja er vigd til, eller frå det latinske ordet syrus, som tyder myrland ved ei elv. Ein siste teori er at det var ein familie som heitte Syras som grunnla landsbyen.
Landsbyen er vertskap for ein av dei eldste høglandsleikane i landet. Leikane er ei feiring av heimkomsten til dei overlevande frå slaget ved Bannockburn i 1314. Ved plassen i sentrum av landsbyen er det eit minnesmerke for Bannockburn, reist i samband med 600-årsjubileet i 1914. Bogeskyttarar frå Ceres gav eit viktig bidrag til den skotske sigeren i slaget.
Ceres nemnast først på 1100-talet. I 1620 vart det oppretta eit baroni, som vart underlagt Hopefamilien frå Craighall. Landsbyen utvikla seg då som eit sentrum for landbruk, veving og bryggeriverksemda.
Fife Folk Museum ligg i Ceres. Det vart opna i 1968.
Västra Ämtervik
Västra Ämtervik er ein svensk tettstad i Sunne kommun i Värmlands län i landskapet Värmland. I 2005 hadde tettstaden 371 innbyggjarar.
Krukke som musikkinstrument
Krukker av glas, steingods eller andre material nytta som musikkinstrument er godt kjent frå mange musikkkulturar. Mest kjent er instrumentet frå USA, der såkalla jug bands var populære i Sørstatane på 1920-talet.
USA
Jug bands hadde stordomstida si særleg i Kentucky og Tennessee på 1920-talet. Jugs fungerte som eit bassinstrument i rytmeseksjonen i bandet, men det var òg vanleg å leggje inn soloparti. Nokre orkester kunne ha fleire enn éin jugspelar.
Gallonkrukker av steingods var det som vart hyppigast brukt, men ein kjenner òg til at det vart spelt på glas- eller plastballongar, parafinkanner o.a. Ulike krukkestorleikar og ulike material fører til ulik lyd.
Det har òg vore freista med elektrisk forsterkning av lyden. T.d. brukte det psykedeliske bandet 13th Floor Elevators «el-jug» på 1960-talet.
Frå nyare tid kan Fritz Richmond (1939-2005) nemnast som ein anerkjend jugspelar.
Västibyn
Västibyn er ein svensk tettstad i Umeå kommun i Västerbottens län i landskapet Västerbotten. I 2005 hadde tettstaden 205 innbyggjarar. Västibyn ligg cirka tretti kilometer nordvest for Umeå.
Amniotar
Amniotane (Amniota) er dei ryggbeinsdyra som har ei vasshinne (amnion) kring fosteret under utviklinga. Krypdyr, fuglar og pattedyr er rekna med i gruppa. Anamniane er ryggbeinsdyr som saknar denne vasshinna.
Luiza Gega
Luiza Gega er ein albansk friidrettsutøvar frå Bulqizë som vart europameister på 3 000 meter hinder under EM i friidrett 2022. Med det tok ho landets fyrste gullmedalje i ein europmeisterskap i friidrett. I 2016 sprang ho inn til EM-sølv i same øvinga og tok Albanias fyrste medalje i eit friidretts-EM. Gega sin personlege hinderrekord er 9.10,0.
Tarafjellet
Tara er eit fjell vest i Serbia og ein del av dei ytre dinariske Alpane. Fjellet hare i høgd på mellom 1000 og 1500 meter over havet. Fjellsidene er kledd av tett skog med mange enger på toppen, bratte klipper, djupe raviner og mange karst eller kalksteinsgrotter. Fjellet er ein populær turistdestinasjon og Tara nasjonalpark omfattar det meste av fjellet.
Nasjonalpark
Ein kan kome til Tara nasjonalpark frå Bajina Bašta, frå Perućac via Bajina Bašta og frå Kremna. Gjennom Drinagjelet, som er ein viktig del av parken, kan ein ta båt.
Coker ishaug
Coker ishaug er ei lita ishaug i Wordieisen, 11 km vest-nordvest for Triune Peaks på Fallières Coast. Han vart fotografert frå lufta av Ronne Antarctic Research Expedition i 1947–48 og kartlagt av Falkland Islands Dependencies Survey i 1958. Han vart namngjeven av Advisory Committee on Antarctic Names etter Walter B. Coker i U.S. Navy som var radioman, Palmer-stasjonen vinteren 1969.
Anamniar
Anamniane er dei ryggbeinsdyra som ikkje har ei vasshinne (amnion) kring fosteret under utviklinga. Rundmunnar, fiskar og amfibium er rekna med i gruppa. Amniotane er ryggbeinsdyr som har denne vasshinna.
Fylkesveg 15 i Rogaland
Fylkesveg 15 i Rogaland går mellom Hamrebakken og Moi stasjon i Lund kommune. Vegen er 2,3 km lang.
Västra Bispgården
Västra Bispgården er ein svensk tettstad i Ragunda kommun i Jämtlands län i landskapet Jämtland. I 2005 hadde tettstaden 523 innbyggjarar.
Idan i Israel
Historie
Moshaven vart grunnlagd i 1980 av immigrantar frå Canada, USA og Sør-Afrika, som hadde organisert seg i 1976. Han vart kalla opp etter den nærliggande Idan-elva, som igjen fekk namn etter det arabiske namnet på elva, Wadi al-Aidan. I 2005 hadde han 150 innbyggjarar. Etter Den israelsk-jordanske fredsavtalen, vart noko av landområdet til Idan gjeve over til Jordan.
Plassering
Mellom Idan og Hatzeva går ein teneste veg, kalla Fredsvegen. Jewish National Fund laga Fredsvegen langs grensa mellom Israel og Jordan, for innbyggjarane i det sentrale Arava, etter den israelsk-jordanske fredsavtalen vart underteikna i 1994. Vegen går langs foten av Aravaklippene, ovanom Edomfjella, og er omgjeve av åkrar og sandområde.
Ödön Földessy
Ödön Földessy var ein ungarsk friidrettsutøvar frå Békés som vart europameister i lengdehopp i 1954.
Aktiv
Under dei olympiske sommarleikane 1952 i Helsingfors sigra USA-amerikanaren Jerome Biffle i lengdetevlinga med 7,57 meter, framom landsmannen Meredith Gourdine med 7,53 meter. Som beste europear vann Ödön Földessy bronsemedaljen med 7,30 meter. Året etter forbetra Földessy den ungarske rekorden til 7,76 meter.
Ved europameisterskapen 1954 i Bern vann Földessy gullmedaljen etter eit hopp på 7,51 meter, Zbigniew Iwański frå Polen tok sølv med 7,46 meter.
I Melbourne rauk Földessy ut av OL-tevlinga 1956 allereie i kvalifiseringa med 6,96 mete. Under europameisterskapen 1958 i Stockholm vart han nummer ti med eit lengstehopp på 7,20 meter.
Kinglassie
Landsbyen vart grunnlagt ved ei gruve utanfor Glenrothes. Ho stengte i 1967, og den opne gruva ved Westfield reknast enno som det største menneskeskapte holet i Europa.
Ödön Földessy
Aktiv
Földessy vart frå 1950 til 1959 årleg ungarsk meister i lengdehopp, med unnatak for 1956.
Kinglassie
Vernehelgenen til Kinglassie er Glastian (død ca 830), som mekla mellom skutar og piktarar. Dogton stone frå ca 800 vert rekna for å vere eit minnesmerke over eit slag mellom skutar og piktarar som vart utkjempa på staden.
Dallas Taylor
Dallas Woodrow Taylor Jr. var ein amerikansk trommeslagar som spelte med mange artistar i 1960- og 1970-åra. Han fekk først suksess med Clear Light, men var best kjend som trommis på debutalbumet til Crosby, Stills & Nash i 1969 og oppfølgjaren med Neil Young, Déjà Vu (1970). Han spelte òg på solodebuten til Stephen Stills i 1970, samt at han var trommeslagar for bandet til Stills, Manassas i 1972 og 1973. Han spelte med Van Morrison på Montreux Jazz Festival i 1974 i ein kvartett med Pete Wingfield og bassist Jerome Rimson. Han spelte ei kort stund for turnebandet til Paul Butterfield i 1970-åra.
Raymah
Raymah er ein landsby vest i det sentrale Jemen. Han ligg i San‘a’ guvernement.
Veterniku
Veternik eller Veterniku (serbisk Ветерник) er eit fjell i Kosovo. Det er 2410 meter høgt og dannar ein del av Prokletije. Det ligg nær Kopranik, eit fjell som er høgare enn Veternik og som ligg i den same fjellkjeda. Veternik er noko forskjellig frå resten av Prokletije i Kosovo og liknar meir på den albanske delen av fjella. Dette kjem av at fjellsidene er bratte og at det er frambrot av kalkstein.
Douglas Peaks
Douglas Peaks er ei gruppe fjelltoppar som ligg sør for Plummerbreen heilt søraust i Heritage Range i Ellsworth Mountains. Dei vart namngjevne av University of Minnesota Ellsworth Mountains Party, 1962–63. etter kapteinløytnant John Douglas i U.S. Navy, som var ein pilot som flydde til området for å evakuere ein i gruppa som måtte ha akutt blindtarmsoperasjon.
Gliozzi Peak er med 1475 moh det høgaste fjellet i gruppa og vart først klatra Di Gilbert.
Echo (You and I)
«Echo (You and I)» (engelsk for 'Ekko (du og eg)') var det franske bidraget i Eurovision Song Contest 2012, framført på fransk og engelsk av Anggun. Songen er teken med på albumet Echoes.
Eurovision Song Contest 2012
Songen starta som nummer ni i finalen, etter Kypros med «La La Love» av Ívi Adamou og før Italia med «L'amore è femmina (Out of Love)» av Nina Zilli. «Echo (You and I)» enda på ein 22. plass med 21 poeng.
One of the Survivors
«One of the Survivors» er ein song av det britiske rockebandet The Kinks. Han kom ut i 1973 på konseptalbumet Preservation Act 1 og vart skriven av Ray Davies.
Teksten
«One of the Survivors» handlar om rollefiguren Johnny Thunder, som hadde vore omtalt i den tidlegare songen «Johnny Thunder» på The Kinks Are the Village Green Preservation Society i 1968. Sidan den gongen vert Johnny Thunder no kalla «ein av dei overlevande», men har vorte noko «overvektig, og kinnskjegget byrjar å bli grått».